**สัญญาการซื้อขายไฟฟ้าจากโซลาร์เซลล์**

สัญญาเลขที่ oaone - PPA-202๕/0๐๐...

วันที่ .........................................

สัญญาฉบับนี้ทำขึ้นระหว่าง **บริษัท โอเอวัน จำกัด** สำนักงานใหญ่เลขที่ ๓๐๐/๕๗ หมู่บ้าน  
กลางเมืองเออร์บาเนี่ยน พระราม ๙-ลาดพร้าว ซอยลาดพร้าว ๘๔ ถนนประดิษฐ์มนูธรรม แขวงวังทองหลาง   
เขตวังทองหลาง กรุงเทพมหานคร ๑๐๓๑๐ โดย นางสาวฐิติมา มโนหมั่นศรัทธา ตำแหน่งประธานกรรมการบริหาร ผู้มีอำนาจลงนามผูกพันนิติบุคคลปรากฏตามหนังสือรับรองบริษัทฯ ต่อไปในสัญญานี้จะเรียกว่า “**ผู้ขาย**” ฝ่ายหนึ่ง กับ

......................................................................... ตั้งอยู่เลขที่ ……………………………….………………… ……………………………………………………………………….………………… โดยมี ……………………………………………………….... ตำแหน่ง ………………………………………………………………………. ผู้มีอำนาจลงนามผูกพันนิติบุคคลปรากฏตามหนังสือรับรอง ต่อไปในสัญญานี้จะเรียกว่า “**ผู้ซื้อ**” อีกฝ่ายหนึ่ง

**ผู้ขาย** เป็นผู้ประกอบกิจการด้านพลังงาน พัฒนาออกแบบ ดำเนินการก่อสร้าง และบริหารจัดการระบบผลิตไฟฟ้าจากพลังงานแสงอาทิตย์ ซึ่งต่อไปในสัญญาฉบับนี้เรียกว่า “**ระบบผลิตไฟฟ้า**” ส่วน**ผู้ซื้อ**เป็น............................................... และผู้ซื้อต้องการให้ผู้ขายลงทุนติดตั้งระบบผลิตไฟฟ้าพลังงานแสงอาทิตย์ และจำหน่ายไฟฟ้าที่ผลิตได้จากระบบ ดังกล่าวให้แก่ตน

**1. ระยะเวลาของสัญญา**

สัญญาซื้อขายไฟฟ้าฉบับนี้ระยะเวลา ๒5 (ยี่สิบห้า) ปี นับตั้งแต่วันเริ่มจำหน่ายไฟฟ้าเชิงพาณิชย์ระหว่างผู้ซื้อและผู้ขาย โดยผู้ซื้อไม่สามารถบอกเลิกสัญญาในระหว่างการก่อสร้างหรือติดตั้ง หรือระหว่างการขายไฟฟ้าตามสัญญานี้ได้ เว้นแต่มีข้อบังคับอันมีผลทางกฎหมาย บังคับให้ผู้ซื้อต้องบอกเลิกสัญญากับผู้ขาย แต่หากข้อบังคับอันมีผลต่อกฎหมายนั้นมิได้บังคับให้ต้องบอกเลิกสัญญา แต่มีผลกระทบต่อการซื้อขายไฟฟ้าตามสัญญานี้ ผู้ซื้อต้องหาทางจัดการอย่างเต็มความสามารถเพื่อมิให้กระทบต่อการดำเนินการตามสัญญานี้ของผู้ขาย ด้วยวิธีการอย่างอื่นตามหนทางแก้ไขของภาคเอกชนเสีย ในกรณีนี้ผู้ซื้อมีหน้าที่ต้องใช้ความพยายามแก้ไขหนทางเพื่อให้เกิดผลสำเร็จต่อไป

**2.ชนิดและขอบเขตของสัญญา**

2.1 **ผู้ขาย** มีความประสงค์จะลงทุนก่อสร้างและติดตั้งระบบผลิตไฟฟ้าประเภทติดตั้งบนหลังคา (solar rooftop) ณ สถานที่ตั้งของผู้ซื้อ ตั้งอยู่เลขที่................................................................................................... โดยมีกำลังการผลิตไฟฟ้าจากพลังงานแสงอาทิตย์ จำนวน ............... Kwp. มูลค่าทั้งสิ้น..................................บาท .( ................................................................................บาท )

2.2 **ผู้ซื้อ** เป็นผู้ประกอบธุรกิจหรือกิจการซึ่งเป็นผู้ใช้ไฟฟ้ากับการไฟฟ้าการไฟฟ้าส่วนภูมิภาค (กฟภ.) และมีพื้นที่หลังคา หรือพื้นที่อื่นในกรรมสิทธิ์ และ/หรือสิทธิในการใช้พื้นที่ มีความประสงค์ให้ผู้ขายติดตั้งระบบผลิตไฟฟ้า solar rooftop รวมทั้งอุปกรณ์อื่นที่เกี่ยวข้อง ณ สถานที่ตั้งดังกล่าวข้างต้น และจำหน่ายไฟฟ้าที่ผลิตได้จากระบบผลิตไฟฟ้าของผู้ขายให้แก่ผู้ซื้อ โดยผู้ซื้อตกลงรับซื้อไฟฟ้าทั้งหมดตามที่ระบบผลิตไฟฟ้าที่ติดตั้งตามสัญญานี้ผลิตได้จากผู้ขาย ภายใต้เงื่อนไขและข้อกำหนดต่าง ๆ ที่กำหนดไว้ในสัญญานี้

2.3 ผู้ขายจะเป็นผู้ลงทุน และดำเนินการก่อสร้างติดตั้งระบบผลิตไฟฟ้า ณ พื้นที่ซึ่งผู้ซื้อส่งมอบสิทธิการใช้พื้นที่ดังกล่าวให้ผู้ขายตามเอกสารแนบท้ายสัญญา 1 ซึ่งถือเป็นส่วนหนึ่งของสัญญานี้

2.4 ผู้ซื้อมีหน้าที่ในการอำนวยความสะดวกและจัดเตรียมพื้นที่ติดตั้งระบบผลิตไฟฟ้าดังกล่าวให้แก่ผู้ขาย และตกลงรับซื้อไฟฟ้าที่ผลิตได้จากระบบผลิตไฟฟ้าทั้งหมดตามที่ผู้ซื้อใช้งานจริง หากมีปริมาณไฟฟ้าที่ผลิตได้มากเกินความต้องการของผู้ซื้อในขณะนั้น ผู้ขายสงวนสิทธิในการจำหน่ายไฟฟ้าส่วนเกินให้กับการไฟฟ้าส่วนภูมิภาค หากกฎระเบียบการรับซื้อไฟฟ้าเอื้ออำนวยให้ทำได้

**3. อัตราค่าไฟฟ้า การแจ้งหนี้เรียกเก็บเงินค่าไฟฟ้า และหลักประกันตามสัญญานี้**

3.1 การซื้อขายไฟฟ้าในสัญญานี้มีวิธีการคำนวณค่าไฟฟ้าตามที่ทั้งสองฝ่ายตกลงกัน โดยมีรายละเอียดปรากฏตาม เอกสารแนบท้ายสัญญา 2 ซึ่งต่อไปในสัญญานี้จะเรียกว่า “**ค่าไฟฟ้า**” ทั้งนี้ โดยคิดจากปริมาณการใช้ไฟฟ้าจริงที่ผ่านมิเตอร์ไฟฟ้าซึ่งติดตั้งอยู่ ณ สถานที่ของผู้ซื้อและให้มีการจดหน่วยไฟฟ้าและรับรองความถูกต้องของหน่วยไฟฟ้าที่ซื้อขายรายเดือนจากมิเตอร์ไฟฟ้าซึ่งติดตั้งอยู่ ณ สถานที่ตั้งโครงการของผู้ซื้อในทุกวันสุดท้ายของเดือนปฏิทิน

3.2 ผู้ขายต้องส่งใบแจงหนี้เพื่อเรียกเก็บค่าเงินไฟฟ้าจากผู้ซื้อเป็นรายเดือน ภายใน ๓ วันนับจากวันจด

3.3 ผู้ซื้อตกลงจะชำระค่าไฟฟ้าให้แก่ผู้ขายภายใน ๗ วัน นับแต่ได้รับใบแจ้งหนี้จากผู้ขาย หากผู้ซื้อไม่ชำระค่าไฟฟ้าภายในกำหนด ผู้ซื้อยินยอมชำระดอกเบี้ยให้แก่ผู้ขายในอัตราร้อยละ 1.25 ต่อเดือน ของยอดเงินค่าไฟฟ้าที่ค้างชำระ

3.4 การจำหน่ายไฟฟ้าตามสัญญานี้ หากการไฟฟ้าฝ่ายผลิตแห่งประเทศไทย และ/หรือ การไฟฟ้านครหลวง และ/หรือ การไฟฟ้าส่วนภูมิภาค และ/หรือ หน่วยงานราชการอื่นที่เกี่ยวข้องมีการประกาศกฎหมาย กฎกระทรวง หรือระเบียบอื่นใด อันอาจส่งผลกระทบต่อทั้งผู้ซื้อและผู้ขายตามสัญญานี้ ให้ทั้งสองฝ่ายนำสัญญาฉบับนี้มาแก้ไข ปรับปรุงเพิ่มเติม เพื่อให้สอดคล้องกับเงื่อนไขแห่งกฎหมาย กฎกระทรวง และระเบียบอื่นใดที่มีการประกาศเปลี่ยนแปลงนั้น

**4. หน้าที่และความรับผิดชอบ**

4.1 ผู้ขายเป็นผู้รับผิดชอบในการลงทุน ออกแบบ จัดหา และติดตั้ง ณ สถานที่ที่ผู้ซื้อมีกรรมสิทธิ์ หรือที่ผู้ซื้อจัดหาให้ตามเอกสารแนบท้ายสัญญา 2 เพื่อผลิตไฟฟ้าจำหน่ายให้แก่ผู้ซื้อเป็นระยะเวลา ๒5 (ยี่สิบห้า) ปี ตามปริมาณไฟฟ้าที่ผลิตได้และใช้จริง โดยมีเงื่อนไขดังนี้

4.1.1 กรณีระบบผลิตไฟฟ้าตามสัญญานี้ ผลิตได้น้อยกว่าปริมาณไฟฟ้าที่ผู้ซื้อใช้ ณ ขณะนั้น ผู้ซื้อจะรับซื้อไฟฟ้าจากระบบผลิตไฟฟ้าตามสัญญานี้ทั้งหมดก่อน จึงซื้อส่วนที่ต้องการเพิ่มเติมจากทางการไฟฟ้าส่วนภูมิภาค

4.1.2 กรณีระบบผลิตไฟฟ้าตามสัญญานี้ ผลิตได้มากกว่าปริมาณการใช้ไฟฟ้าของผู้ซื้อ ณ ขณะนั้น ผู้ซื้อจะรับซื้อไฟฟ้าจากระบบผลิตไฟฟ้าเท่าที่ผู้ซื้อใช้จริง โดยปริมาณไฟฟ้าส่วนเกินที่ระบบผลิตไฟฟ้าผลิตได้ ผู้ขายมีสิทธิในการจำหน่ายไฟฟ้าส่วนเกินให้กับการไฟฟ้าส่วนภูมิภาคได้หากกฎระเบียบการรับซื้อไฟฟ้าเอื้ออำนวยให้ทำได้

4.2 ผู้ขายตกลงที่จะขายไฟฟ้าให้แก่ผู้ซื้อในรูปแบบการขายไฟฟ้าระหว่างกัน (Private PPA) ตามวิธีการคำนวณค่าไฟฟ้าในอัตราเดียวกันกับ กฟน/กฟภ. ส่วนลดร้อยละ 20 (ยี่สิบ) ตลอดอายุสัญญาสัมปทาน ๒5 (ยี่สิบห้า) ปี โดยเลือกใช้เกณฑ์ราคาดังต่อไปนี้

4.2.๑ ค่าไฟฟ้าคงที่ทุกวัน-เวลา หรือ

4.2.๒ ค่าไฟฟ้าไม่คงที่ คิดตามช่วงเวลาการใช้งาน (Time of Used) แบ่งเป็น On Peak (ช่วงเวลาตั้งแต่ 09:00 น.- 22:00 น.) และ Off Peak (ช่วงเวลาตั้งแต่ 22:00 น.- 09:00 น.) และเสาร์-อาทิตย์ ตลอด 24 ชม. โดยทั้งสองช่วงเวลาคิดค่าไฟฟ้าอัตราเดียวกับ กฟน/กฟน.

4.3 ผู้ขายต้องดำเนินการก่อสร้างและติดตั้งระบบผลิตไฟฟ้าตามสัญญานี้ให้แล้วเสร็จพร้อมใช้งาน ภายในระยะเวลา ๖ เดือน หลังจากได้รับมอบพื้นที่ทั้งหมดสำหรับการก่อสร้างติดตั้งระบบผลิตไฟฟ้าและส่วนควบจากผู้ซื้อ โดยประมาณการระยะเวลาการดำเนินงานและขั้นตอนการติดตามเอกสารแนบท้ายสัญญา 2

4.4 ผู้ขายรับผิดชอบต่องานปฏิบัติงานและบำรุงรักษาระบบผลิตไฟฟ้า (O&M) เป็นระยะเวลา ๒5 (ยี่สิบห้า) ปี นับตั้งแต่วันที่เริ่มทดสอบจ่ายไฟฟ้าที่ผลิตได้เข้าระบบได้อย่างเสถียรสมบูรณ์ (mini COD) กรณีมีเหตุขัดข้องกับระบบผลิตไฟฟ้าประเภทติดตั้งบนหลังคา (Solar rooftop) รวมถึงวัสดุอุปกรณ์ที่เกี่ยวข้อง ผู้ขาย รวมถึงตัวแทน พนักงาน คนงาน และบุคคลที่ได้รับมอบหมายจากผู้ขาย มีสิทธิ์ที่จะเข้าไปดำเนินการแก้ไข ปรับปรุงให้อยู่ในสภาพปรกติใช้การได้ภายใน 48 (สี่สิบแปด) ชม. นับจากเวลาที่ได้รับแจ้งและทราบเหตุขัดข้องจนกว่าสิ้นสุดสัญญา ทั้งนี้ผู้ขายจะตรวจสอบ บำรุงรักษา และดูแลให้ระบบผลิตไฟฟ้า รวมทั้งวัสดุอุปกรณ์ที่เกี่ยวข้องให้อยู่ในสภาพดีอยู่เสมอด้วยค่าใช้จ่ายของผู้ขายเอง เว้นแต่กรณีที่ความเสียหายเกิดขึ้นจากการใช้งานโดยผิดวิธี หรือเกิดจากการกระทำโดยจงใจ หรือประมาทเลินเล่อที่อยู่ในความรับผิดชอบของผู้ซื้อ

กรณีที่มีเหตุจำเป็นที่ทำให้ไม่สามารถแก้ไขข้อขัดข้องภายในเวลาที่กำหนด เช่น สินค้าตามสัญญาไม่มีการผลิตหรือจำหน่ายแล้ว หรือเป็นสินค้าที่ต้องสั่งจากต่างประเทศ ผู้ขายต้องมีหนังสือชี้แจงเหตุขัดข้องนั้นเป็นเอกสารที่ผู้มีอำนาจทางนิติบุคคล ณ เวลานั้นลงนาม และใช้อุปกรณ์ตัวใหม่หรืออุปกรณ์ชั่วคราวมาแก้ไขให้การทำงานเป็นปกติโดยเร็ว และเหตุจำเป็นนี้ทำให้ผู้ขายไม่ต้องเสียค่าปรับจากการดำเนินการที่ล่าช้า

4.5 ผู้ขายเป็นผู้ดำเนินการด้านเอกสารราชการ และใบอนุญาตต่าง ๆ ที่เกี่ยวข้องกับระบบผลิตไฟฟ้าประเภทติดตั้งบนหลังคา (Solar rooftop) และการซื้อขายไฟฟ้าตามสัญญานี้ โดยผู้ซื้อยินยอมมอบอำนาจและเตรียมเอกสารที่เกี่ยวข้องให้ผู้ขายเป็นตัวแทนจัดทำเอกสารให้ในนามของผู้ซื้อ

4.6 ผู้ขายเป็นผู้รับผิดชอบในการออกแบบและทำรายการคำนวณสำหรับการติดตั้งแผงเซลล์แสงอาทิตย์บนพื้นที่หลังคาหรือพื้นที่ติดตั้ง โดยพื้นที่ติดตั้งและแบบก่อสร้างคู่สัญญาทั้งสองฝ่ายเห็นชอบร่วมกัน หากมีความเสียหายเกิดขึ้นเนื่องจากการติดตั้งแผงเซลล์แสงอาทิตย์บนหลังคา หรือต่อพื้นที่ติดตั้ง ทางผู้ขายตกลงเป็นผู้รับผิดชอบความเสียหายที่เกิดขึ้น เว้นแต่ความเสียหายดังกล่าวเกิดขึ้นจากเหตุสุดวิสัย หรือเกิดจากการกระทำอันเป็นความผิดของผู้ซื้อ

4.7 ผู้ซื้อเป็นเจ้าของกรรมสิทธิ์หรือมีสิทธิครอบครองบนพื้นที่หลังคาหรือพื้นอาคารส่วนอื่นใดที่ถูกกำหนดให้ใช้สำหรับการติดตั้งระบบผลิตไฟฟ้าตามสัญญานี้ และผู้ซื้อยินยอมให้ผู้ขายเป็นผู้เข้าดำเนินการติดตั้งระบบผลิตไฟฟ้าตามสัญญานี้ให้เป็นไปตามแบบแผนผังพื้นที่ติดตั้งตามเอกสารแนบท้ายสัญญา 1 ซึ่งถือเป็นส่วนหนึ่งของสัญญานี้ โดยตกลงส่งมอบพื้นที่หลังคาหรือพื้นอาคารส่วนอื่นใดที่ถูกกำหนดให้ใช้สำหรับการติดตั้งระบบผลิตไฟฟ้าตามสัญญานี้ ดังกล่าวให้แก่ผู้ขายเพื่อดำเนินการก่อสร้างและติดตั้งภายในกำหนด 90 วัน นับแต่วันที่ทั้งสองฝ่ายลงนามในสัญญานี้ ซึ่งต่อไปจะเรียกว่า “**พื้นที่ติดตั้ง**” รวมถึงยินยอมให้สิทธิ หรือจดทะเบียนให้สิทธิในการใช้พื้นที่ติดตั้ง (หากจำเป็นต้องจดทะเบียนสิทธิตามเงื่อนไขของสถาบันการเงินของผู้ขาย) ตลอดจนครบอายุสัญญา

4.8 ผู้ซื้อตกลงให้ผู้ขายเป็นผู้ลงทุนก่อสร้างและติดตั้งระบบผลิตไฟฟ้าจากพลังงานแสงอาทิตย์แต่เพียงผู้เดียวในพื้นที่ติดตั้งตามสัญญานี้ โดยผู้ซื้อยืนยันว่าปริมาณการใช้ไฟฟ้าของผู้ซื้อตลอดช่วงระยะเวลาตามสัญญานี้จะไม่เปลี่ยนแปลงในแนวโน้มที่ลดลงเทียบจากปริมาณการใช้ไฟฟ้าของผู้ซื้อในเวลาปจจุบัน ณ ขณะที่ทำสัญญานี้ ซึ่งเป็นปริมาณการใช้ไฟฟ้าของผู้ซื้อซึ่งผู้ขายใช้ในการคำนวณ และออกแบบขนาดกำลังการผลิตติดตั้งตามสัญญานี้ หากมีการลดปริมาณการใช้ไฟฟ้าของผู้ซื้ออย่างมีสาระสำคัญอันอาจเกิดขึ้นได้จากผู้ซื้อหยุดประกอบกิจการ ผู้ซื้อเปลี่ยนแปลงขนาดของเครื่องจักรที่ใช้ประกอบกิจการ หรือผู้ซื้อเปลี่ยนแปลงพฤติกรรมการใช้ไฟฟ้าของการประกอบกิจการ ซึ่งมีผลให้มีปริมาณการใช้ไฟฟ้าลดลงเกินกว่าร้อยละ 20 (ยี่สิบ) ตลอดอายุสัญญาสัมปทาน ๒5 (ยี่สิบห้า) ปี เมื่อเทียบกับปริมาณการใช้ไฟฟ้าของผู้ซื้อในเวลาปัจจุบัน ณ ขณะที่ทำสัญญานี้ ซึ่งเป็นปริมาณการใช้ไฟฟ้าของผู้ซื้อ ซึ่งผู้ขายใช้ในการคำนวณและออกแบบขนาดกำลังการผลิตติดตั้งตามสัญญานี้ ผู้ซื้อยินยอมให้ผู้ขายมีสิทธิขอแก้ไขสาระสำคัญของสัญญานี้ได้ในส่วนที่เกี่ยวกับกำลังการผลิตติดตั้ง และ/หรือ อัตราส่วนลดค่าไฟฟ้า และ/หรือสิทธิในการเรียกร้องค่าเสียหาย หรือเงินอื่นใด และ/หรือ สิทธิอันสมควรในการยกเลิกสัญญานี้และถอดถอนระบบผลิตไฟฟ้าตามสัญญานี้คืน เพื่อให้เหมาะสมกับการลดลงของปริมาณการใช้ไฟฟ้าของผู้ซื้อโดยไม่มีข้อโต้แย้ง ยกเว้นมีเหตุจำเป็น สุดวิสัย หรือต้องปฏิบัติตามคำสั่ง นโยบาย หรือกฎหมายที่เกี่ยวข้องอันเป็นเหตุให้ปริมาณการใช้ไฟฟ้าต้องลดลง

๔.๙ กรณีที่มีเทคโนโลยีใหม่ที่มีขีดความสามารถดีกว่าเทคโนโลยีเดิมที่ติดตั้งเป็นระบบไฟฟ้าที่  
ผู้ซื้อใช้งานอยู่ และผู้ขายเห็นว่าจะเป็นประโยชน์ต่อทั้งสองฝ่าย และทั้งสองฝ่ายเห็นชอบร่วมกันที่จะเปลี่ยนไปใช้เทคโนโลยีใหม่ ผู้ขายจะทำการเปลี่ยนแปลงอุปกรณ์บางส่วนหรือทั้งหมดเป็นเทคโนโลยีใหม่ตามที่ทั้งสองฝ่ายเห็นชอบร่วมกัน โดยผู้ขายจะเป็นผู้รับผิดชอบด้านค่าใช้จ่ายและการติดตั้งทั้งหมด และการเปลี่ยนอุปกรณ์นี้จะไม่ทำให้มีการปรับราคาค่าไฟฟ้าขึ้นแต่อย่างใด

4.๑๐ ผู้ซื้อตกลงยินยอมและอนุญาตให้ผู้ขาย รวมถึงตัวแทน พนักงาน คนงาน และบุคคลที่ได้รับมอบหมายจากผู้ขาย มีสิทธิเข้าไปในพื้นที่ติดตั้ง รวมถึงพื้นที่ต่อเนื่องอันเป็นพื้นที่นำไปสู่พื้นที่ติดตั้ง เพื่อดำเนินการตามวัตถุประสงค์ของสัญญานี้ได้ตลอดอายุของสัญญานี้

4.1๑ ผู้ซื้อรวมถึง ตัวแทน พนักงาน คนงานของผู้ซื้อ จะไม่เข้าไปแก้ไข ปรับปรุง หรือก่อสร้างสิ่งปลูกสร้างใด ๆ ในพื้นที่ติดตั้งระบบผลิตไฟฟ้าตามสัญญานี้หรือดำเนินการอื่นใดอันอาจก่อให้เกิดผลกระทบหรือความเสียหายต่อระบบผลิตไฟฟ้า โดยไม่ได้รับความยินยอมเป็นหนังสือจากผู้ขายก่อน ตลอดอายุสัญญานี้

4.1๒ ผู้ซื้อรับรองว่าผู้ซื้อจะสอดส่องดูแลและใช้ความระมัดระวังเพื่อป้องกันมิให้มีเศษหิน เหล็ก กิ่งไม้ หรือวัตถุอื่นใดตกหล่น หรือก่อให้เกิดความเสียหายต่อแผงเซลล์แสงอาทิตย์ที่ติดตั้งในระบบผลิตไฟฟ้าตามสัญญานี้

4.1๓ ผู้ขายไม่จำเป็นต้องรับผิดเพื่อความเสียหายอย่างใด หากความเสียหายที่เกิดขึ้นนั้นได้เกิดขึ้นเพราะความผิดหรือความประมาทเลินเล่อของผู้ซื้อ ตัวแทน พนักงาน ลูกจ้างหรือบุคคลใดๆ ที่อยู่ในการดูแลและความรับผิดชอบของผู้ซื้อ

4.1๔ ผู้ซื้อมีหน้าที่ต้องดูแลรักษาระบบผลิตไฟฟ้า solar rooftop เสมือนกับวิญญูชนจะพึงสงวน ทรัพย์สินของตนและต้องดูแลรักษาซ่อมแซมทรัพย์สินที่เช่าให้อยู่ในสภาพปกติใช้การได้ดีอยู่เสมอ และต้องไม่ใช้ทรัพย์สินผิดลักษณะแห่งทรัพย์สินหรือเกินควรแก่สภาพการใช้งานตามธรรมดา

4.1๕ คู่สัญญาต้องไม่ทำการจำหน่ายจ่ายโอนสิทธิและหน้าที่ตามสัญญาบางส่วน หรือทั้งหมด หรือผลประโยชน์อื่นใดให้แก่บุคคลภายนอก เว้นแต่จะได้รับความยินยอมเป็นหนังสือคู่สัญญาอีกฝ่ายหนึ่ง

4.1๖ ผู้ซื้อยินยอมให้ผู้ขายมีสิทธิ โอนสิทธิรับเงินแก่บุคคลภายนอกได้ ไม่ว่าทั้งหมดหรือแต่บางส่วน และผู้ขายยังคงมีสิทธิยกเลิกการโอนสิทธิในรอบการจ่ายเงินรอบต่อไปหลังจากแจ้งยกเลิกการโอนสิทธิได้

4.1๗ ผู้ซื้อไฟฟ้าจะไม่แก้ไขหรือเปลี่ยนแปลงระบบมิเตอร์กับการไฟฟ้าส่วนภูมิภาค ตลอดอายุสัญญา

4.1๘ ผู้ขาย และผู้ซื้อ จะร่วมมือกันในการที่จะได้มาซึ่งใบอนุญาตต่าง ๆ ตามกฎหมายที่เกี่ยวข้อง โดยเอกสารต่าง ๆ ที่ทางผู้ซื้อจะต้องเตรียมให้ทางผู้ขาย

**5. กรรมสิทธิ์ในระบบผลิตไฟฟ้า และสิทธิในการซื้อคืน**

5.1 ระบบผลิตไฟฟ้าตามสัญญานี้ รวมถึงวัสดุอุปกรณ์ และทรัพย์สินอื่นใดที่เกี่ยวข้องกับการทำงานของระบบผลิตไฟฟ้าคงเป็นกรรมสิทธิ์ของผู้ขายตลอดระยะเวลาของสัญญานี้หรือตลอดระยะเวลาของสัญญาที่ขยายออกไป

5.2 ผู้ขายมีสิทธินำระบบผลิตไฟฟ้าทั้งหมดที่ติดตั้งอยู่ในพื้นที่ติดตั้งของผู้ซื้อรวมถึงใบอนุญาตใดๆ ที่เกี่ยวข้องไปใช้เป็นหลักประกันการชำระหนี้ในการขอสินเชื่อจากสถาบันการเงินได้ และในกรณีที่การขอสินเชื่อของผู้ขายต้องได้รับความยินยอมจากผู้ซื้อ ผู้ซื้อตกลงจะให้ความยินยอมแก่ผู้ขายโดยไมชักช้าและไม่มีเงื่อนไข

5.3 เมื่อครบอายุสัญญา ๒5 (ยี่สิบห้า) ปี ผู้ขายไฟฟ้าจะโอนเป็นกรรมสิทธิ์ทรัพย์สินทั้งหมดของระบบผลิตไฟฟ้าให้ผู้ซื้อตามสัญญานี้ทันที ก็ต่อเมื่อผู้ซื้อไม่มีหนี้สินอื่น ๆ คงค้างกับผู้ขายแล้วเท่านั้น

๕.๔ กรณีที่ผู้ซื้อไม่ประสงค์จะรับโอนสิทธิ์ทรัพย์สินของระบบผลิตไฟฟ้า ผู้ซื้อสามารถต่ออายุการใช้ระบบผลิตไฟฟ้าและให้ผู้ขายเป็นผู้บริการดูแลระบบผลิตไฟฟ้าเช่นเดิม โดยระยะเวลาและราคาค่าไฟฟ้านั้นให้ขึ้นกับการเจรจาตกลงกันระหว่างผู้ซื้อกับผู้ขาย หรือให้ผู้ขายรื้อถอนระบบผลิตไฟฟ้าออกจากพื้นที่ของผู้ซื้อโดยผู้ขายไม่คิดค่าใช้จ่ายในการดำเนินการ

**6. เหตุสุดวิสัย**

6.1 ในกรณีที่คู่สัญญาฝ่ายหนึ่งฝ่ายใดปฏิบัติหน้าที่ล่าช้าหรือผิดสัญญานี้ เนื่องมาจากเหตุสุดวิสัย ที่มิให้ถือว่าคู่สัญญาฝ่ายนั้นผิดสัญญา และคู่สัญญาอีกฝ่ายหนึ่งไม่มีสิทธิเรียกร้องค่าเสียหายที่เกิดขึ้นจากคู่สัญญาฝ่ายนั้นไม่ว่าด้วยเหตุใด

คำว่า “**เหตุสุดวิสัย**” หมายความว่า เหตุใดๆ อันจะเกิดขึ้นหรือจะให้ผลพิบัติซึ่งเป็นเหตุที่ไม่อาจป้องกันได้ แม้ทั้งบุคคลผู้จะต้องประสบหรือใกล้จะต้องประสบกับเหตุดังกล่าวนั้นจะได้จัดการระมัดระวังตามสมควรอันพึงคาดหมายได้จากบุคคลในฐานะและภาวะเช่นนั้น ตามที่บัญญัติไว้ในประมวลกฎหมายแพ่งและพาณิชย์ และให้รวมถึงเหตุต่างๆ ดังต่อไปนี้

6.1.1 จากภัยธรรมชาติ เช่น แผ่นดินไหว พายุ น้ำท่วม หรือ ไฟไหม้ ที่เกิดจากไฟฟ้าลัดวงจรโดยไม่ทราบสาเหตุ

6.1.2 ระบบการผลิตและจ่ายไฟฟ้าทำงานขัดข้อง เนื่องจากความชำรุดเสียหายของระบบผลิตไฟฟ้าจากแผงโซล่าร์เซลล์ หรืออุปกรณ์ใดๆ ที่เกี่ยวข้องซึ่งไม่ได้เกิดจากการกระทำที่เป็นความผิดของผู้ขาย

6.2 ในกรณีที่เกิดเหตุสุดวิสัยขึ้น คู่สัญญาฝ่ายที่จะอ้างเหตุสุดวิสัยต้องดำเนินการดังนี้

6.2.1 แจ้งให้อีกฝ่ายหนึ่งทราบถึงเหตุสุดวิสัยดังกล่าวโดยเร็วที่สุดเท่าที่จะทำได้พร้อมด้วย รายละเอียดของเหตุที่เกิดขึ้นและระยะเวลาที่จำเป็นในการแก้ไขเยียวยาความเสียหายจากเหตุสุดวิสัยนั้น

6.2.2 ใช้ความพยายามอย่างที่สุดในการแก้ไขสถานการณ์ดังกล่าวให้กลับสู่สภาพปกติโดยเร็ว

6.2.3 มีสิทธิเรียกร้องค่าเสียหาย ในกรณีที่เกิดเหตุจากบุคคลที่สามได้

6.2.4 กรณีคู่สัญญาฝ่ายหนึ่งฝ่ายใดไม่สามารถปฏิบัติตามสัญญาได้ทั้งหมดหรือบางส่วน เนื่องจากเหตุสุดวิสัยต่อเนื่องกันเกินกว่า 60 วัน คู่สัญญาแต่ละฝ่ายมีสิทธิบอกเลิกสัญญาได้ โดยส่งคำบอกกล่าวเป็นหนังสือไปยังคู่สัญญาอีกฝ่ายหนึ่งทราบล่วงหน้าเป็นเวลาไม่น้อยกว่า 15 วัน

ในกรณีที่คูสัญญาฝายหนึ่งฝายใดไมสามารถปฏิบัติตามสัญญาอันเนื่องมาจากเหตุสุดวิสัยจะถือว่าคู่สัญญาฝ่ายนั้นผิดสัญญาไม่ได้

**7. การสิ้นสุดของสัญญาและผลของการสิ้นสุดของสัญญา**

7.1 เมื่อครบสัญญาการซื้อขายไฟฟ้าระยะเวลา ๒5 (ยี่สิบห้า) ปี ระบบผลิตไฟฟ้าตามสัญญานี้รวมถึงวัสดุอุปกรณ์ และส่วนควบที่เกี่ยวข้องกับการทำงานของระบบผลิตไฟฟ้า ผู้ขายยกให้เป็นกรรมสิทธิ์ของผู้ซื้อ

7.2 ผู้ขายมีสิทธิ์บอกเลิกสัญญาและเรียกค่าเสียหาย รวมทั้งค่าเสียโอกาสและกำไรในทางธุรกิจด้วยในกรณีที่มีเหตการณ์อย่างหนึ่งอย่างใดต่อไปนี้

(1) ผู้ซื้อค้างชำระค่าไฟฟ้าเกินกว่าหกรอบใบแจ้งหนี้

(2) ผู้ซื้อปฏิบัติผิดต่อสัญญาข้อหนึ่งข้อใดในสาระสำคัญและไม่ปฏิบัติหรือแก้ไขให้คืนภายในกำหนด 30 วัน นับจากวันที่รับคำบอกกล่าวแจ้งเตือนเป็นหนังสือจากผู้ขาย

(3) เมื่อมีเหตุอื่นใดอันเป็นผลบังคับจากกฎหมายกฎกระทรวง หรือระเบียบข้อบังคับทางราชการ ที่ส่งผลกระทบต่อการดำเนินการก่อสร้างติดตั้งระบบผลิตไฟฟ้าตามสัญญานี้ หรือส่งผลกระทบต่อการซื้อขายไฟฟ้าตามสัญญานี้ โดยผู้ขายจะส่งหนังสือแจ้งการบอกเลิกสัญญาให้ผู้ซื้อทราบล่วงหน้าไม่น้อยกว่า 15 วัน นอกจากสิทธิในการบอกเลิกสัญญาแล้ว ผู้ขายมีสิทธิเรียกร้องให้ผู้ซื้อทำการแก้ไขปัญหาความขัดข้องจากกฎหมาย กฎกระทรวง หรือระเบียบข้อบังคับด้วยวิธีการอย่างอื่นตามหนทางแก้ไขของภาคเอกชนเสียก็ได้ ในกรณีที่ผู้ขายให้สิทธิเรียกร้องทางแก้ไขนี้ ผู้ซื้อมีหน้าที่ต้องใช้ความพยายามแก้ไขหนทางเพื่อให้เกิดผลสำเร็จต่อไป

7.3 ในกรณีที่สัญญานี้สิ้นสุดลงเพราะเหตุตามข้อ 7.2 (1) และ (2) ผู้ขายจะรื้อถอนระบบผลิตไฟฟ้าอุปกรณ์ หรือเครื่องมือที่เกี่ยวข้องออกจากพื้นที่ติดตั้งภายในกำหนด 120 วัน โดยผู้ซื้อตกลงเป็นผู้รับภาระค่าใช้จ่ายในการรื้อถอนทั้งสิ้น

7.4 เมื่อสัญญาซื้อขายไฟฟ้านี้สิ้นสุดลงตามข้อ 7.2 หรือ 7.3 ให้ถือว่าสิทธิในการใช้พื้นที่ติดตั้งระบบผลิตไฟฟ้าของผู้ขายได้สิ้นสุดลงด้วย เว้นแต่คู่สัญญาจะตกลงกันเป็นอย่างอื่น

๗.๕ กรณีที่ผู้ซื้อขอยกเลิกสัญญาจากเหตุการณ์เปลี่ยนแปลงผู้บริหาร

๗.๕.๑ ผู้ซื้อต้องซื้ออุปกรณ์ผลิตไฟฟ้าทั้งระบบในราคาโรงไฟฟ้าที่ติดตั้ง ณ วันลงนามในสัญญาฉบับนี้ข้อที่ 2.1 ลบด้วยราคาค่าเสื่อมอุปกรณ์อัตราร้อยละ ๑ ต่อปี ตัวอย่างเช่น ติดตั้งในปี พ.ศ.๒๕๖๗ มายกเลิกสัญญาปี พ.ศ.๒๕๗๐ หมายความว่ามีค่าเสื่อม ๓ ปี หรือร้อยละ ๓ ของราคาที่ติดตั้ง สมมุตว่าราคาอุปกรณ์และการติดตั้งทั้งระบบ คือ ๑๐,๐๐๐,๐๐๐.๐๐ บาท ผู้ซื้อต้องชำระค่าอุปกรณ์เป็นเงิน ๙,๗๐๐,๐๐๐.๐๐ บาท

๗.๕.๒ ผู้ซื้อไม่ซื้ออุปกรณ์ผลิตไฟฟ้าทั้งระบบ ผู้ซื้อต้องจ่ายค่าเสื่อมอุปกรณ์อัตราร้อยละ ๕ ต่อปี ตัวอย่างเช่น ติดตั้งในปี พ.ศ.๒๕๖๗ มายกเลิกสัญญาปี พ.ศ.๒๕๗๐ หมายความว่ามีค่าเสื่อม ๓ ปี หรือร้อยละ ๑๕ ของราคาที่ติดตั้ง สมมุตว่าราคาอุปกรณ์และการติดตั้งทั้งระบบ คือ ๑๐,๐๐๐,๐๐๐.๐๐ บาท ผู้ซื้อต้องชำระค่าเสียหายเป็นเงิน ๑,๕๐๐,๐๐๐.๐๐ บาท

การเปลี่ยนผู้บริหารแล้วยกเลิกสัญญา เป็นการกระทำที่ไม่มีเหตุผล นอกจากจะทำให้หน่วยงานต้องเสียเงินจำนวนมากในการซื้อโรงไฟฟ้าหรือถูกปรับจากค่าเสื่อมสภาพของโรงไฟฟ้าแล้ว ผู้บริหารอาจถูกดำเนินคดีในข้อหาปฏิบัติหน้าที่โดยมิชอบ (มาตรา ๑๕๗) จึงต้องใช้ความระมัดระวังเป็นอย่างยิ่ง

**8. การทำประกันภัย**

ผู้ขายจะทำประกันวินาศภัยสำหรับระบบผลิตไฟฟ้าตามสัญญานี้ โดยการประกันภัยจะคุ้มครองความเสียหายจากเหตุไฟไหม้ เหตุสุดวิสัย และภัยพิบัติในทุกกรณี

**9. เอกสารอันเป็นส่วนหนึ่งของสัญญา**

9.1 ผู้ซื้อตกลงยินยอมปฏิบัติตามข้อบังคับ ระเบียบ หรือประกาศของผู้ขายอันเกี่ยวกับเรื่องไฟฟ้าที่ใช้อยู่ หรือที่จะถูกกำหนดขึ้นใหม่ทุกประการในส่วนที่เกี่ยวกับเรื่องความปลอดภัย สิ่งแวดล้อมหรือภัยพิบัติ ตราบเท่าที่ข้อบังคับ ระเบียบ หรือประกาศของผู้ขายที่ไม่ขัดหรือแย้งกับสัญญานี้ ถ้ามีกรณีขัดแย้งกันให้ถือตามสัญญานี้ โดยผู้ขายจะแจ้งข้อบังคับ ระเบียบ และประกาศดังกล่าว ให้ผู้ซื้อทราบเป็นหนังสือล่วงหน้าอย่างน้อย 1 เดือนก่อนประกาศใช้ข้อบังคับ ระเบียบ หรือประกาศ

9.2 เอกสารดังต่อไปนี้ให้ถือว่าเป็นส่วนหนึ่งของสัญญานี้

ก. เอกสารแนบท้ายสัญญา 1 แบบก่อสร้าง จำนวน 1 ชุด

ข. เอกสารแนบท้ายสัญญา 2 เอกสารเสนอโครงการ จำนวน 1 ชุด

ความใดในเอกสารแนบท้ายสัญญาที่ขัดแย้งกับข้อความในสัญญานี้ ให้ใช้ข้อความในสัญญานี้บังคับ และในกรณีที่เอกสารแนบท้ายสัญญาขัดแย้งกันเอง ผู้ซื้อและผู้ขายจะพิจารณาร่วมกันและยุติข้อพิพาทอย่างฉันท์มิตร กรณีที่หาข้อยุติไม่ได้ คู่สัญญาแต่ละฝ่ายมีสิทธินำข้อพิพาทนั้นขึ้นสู่ศาลเพื่อพิจารณา

**10. ข้อตกลงอื่นๆ**

10.1 การตีความและการบังคับให้เป็นไปตามข้อกำหนดหรือเงื่อนไขของสัญญานี้ ให้อยู่ภายใต้บังคับของกฎหมายไทย

10.2 ในกรณีที่ข้อกำหนดใด ๆ ในสัญญานี้ ขัดต่อกฎหมายและทำให้ไม่มีผลบังคับใช้ตามกฎหมายให้ถือว่าข้อกำหนดดังกล่าวแยกต่างหากจากข้อกำหนดอื่นของสัญญานี้ซึ่งมีผลบังคับใช้ได้สมบูรณ์ตามกฎหมาย

10.3 สัญญาฉบับนี้จะแก้ไข หรือเปลี่ยนแปลงมิได้ เว้นแต่การแก้ไขหรือการเปลี่ยนแปลงดังกล่าว คู่สัญญาทั้งสองฝ่ายจะตกลงร่วมกันและจัดทำเป็นลายลักษณ์อักษร

10.4 การบอกกล่าว ทวงถามหรือส่งเอกสารใดๆ ไปยังคู่สัญญาฝ่ายอื่นตามภูมิลำเนา ตามที่ระบุไว้ในสัญญานี้ สามารถใช้จดหมายที่เป็นกระดาษ หรือจดหมายอิเล็กทรอนิกส์ได้ทั้งคู่ ให้ถือว่าเป็นการส่งโดยชอบ และคู่สัญญาฝ่ายนั้นได้รับทราบเมื่อคำบอกกล่าว ทวงถามหรือเอกสารนั้นพึงไปถึงตามปกติ

สัญญานี้ทำขึ้นเป็นสองฉบับ ข้อความถูกต้องตรงกัน ทั้งสองฝ่ายได้อ่านและเข้าใจข้อความโดยตลอดแล้ว เห็นว่าถูกต้องตามเจตนาของตน จึงลงลายมือชื่อไว้เป็นสำคัญต่อหน้าพยานและต่างยึดถือไว้ฝ่ายละฉบับ



|  |  |  |
| --- | --- | --- |
| ลงชื่อ........................ ........................( ผูขาย )  ( นางสาวฐิติมา มโนหมั่นศรัทธา )  ประธานกรรมการบริหาร |  | ลงชื่อ................................................( ผูซื้อ )  (..............................................)  .............................................. |
|  |  |  |
| ลงชื่อ................................................( พยาน )  (..............................................)  .............................................. |  | ลงชื่อ................................................( พยาน )  (..............................................)  .............................................. |